钦定古今图书集成/明伦汇编/闺媛典/第349卷 > 陈损之妻
## 钦定古今图书集成/明伦汇编/闺媛典/第349卷 > 陈损之妻

按《茅亭客话》，“伪蜀王氏时，有郎官陈损之，至孟氏朝，
年已百岁，妻亦九十馀。当时朝士家有婚聘筵会，必
请老夫妇以乞年寿为名。至蜀末年，其夫先死，后圣
朝克复，至太平兴国中，老妇犹存，仅一百二十岁。远
孙息辈住西市，造花为业，供侍稍给。有好事者，时往
看之。形质尫瘦，状若十二三岁小儿，短发皓然，顾视”
外人，有同异类，寒暑风霜，亦不知也。尝见《神仙传》云：
“人寿有一百二十岁，非因修养而致，皆由禀受以得
之”，则老妇是也。